**Latvijas Jaunatnes sporta tūrisma federācijas biedru kopsapulces**

**PROTOKOLS**

**2015.gada 27. martā Rīgas pilsētas Pļavnieku ģimnāzijā**

*Sēdi vada*: Māra Vilciņa

*Protokolē*: Ingrīda Vaisjune

*Balsu skaitīšanas komisija*: Eva Jēkabsone

*Piedalās*: pārstāvji no BJC „Rīgas Skolēnu pils” – I. Liepiņa, M. Vilciņa; Sējas pamatskolas – E. Jēkabsone; STK „Remoss” – N. Hofmanis; Rīgas pilsētas Pļavnieku ģimnāzijas – I. Puhovs; Krāslavas BJC – Dz. Patmalnieks; SK „Mustangs” - N. Pastars; Misas vidusskolas – I. Vaisjune. Pilnvaras – Madonas BJC un organizācijas „Jaunatne Smaidam” – I. Vaisjunei, Latvijas skolu sporta federācija – N. Hofmanim.

Nav ieradušies pārstāvji no Liepājas 3. pamatskolas; Lejasciema un Līvānu vidusskolām.

Darba kārtība:

1. Priekšsēdētāja ziņojums par 2013. un 2014.gadu.
2. 2013. un 2014. gada finanšu pārskats un 2015.gada budžeta projekts.
3. Revidenta ziņojums.
4. Debates par LJSTF pārskatu.
5. LJSTF gada pārskata un 2015.gada budžeta projekta apstiprināšana.
6. Dažādi.

Balsojums par darba kārtību – vienbalsīgi „par”.

Norise:

1. Valdes priekšsēdētāja N. Hofmaņa ziņojums par paveikto darbu.

Neveiksmes – Lejasciema vsk. rīkoto sacensību vairs nav, bet pozitīvi, ka vietā stājušas līdzīga veida sacensības Jēkabpils agrobiznesa koledžā. Nav veicies kopīgā darba koordinēšanā, ir neīstenoti lēmumi.

Pozitīvi un paldies I. Liepiņai un tās komandai par mājas lapas izveidi, aicinājums vairāk atbalstīt mājas lapu, iesūtot tajā informāciju un fotogrāfijas.

 Labi, ka saglabājusies vasaras spartakiāde.

 Valdes darbs produktīvs tikai tikšanās reizēs. Atsevišķi darbi pārāk ieilgst, nepieciešams - vairāk sadarboties un apmainīties ar informāciju. Ir ieilgusi arī sacensību noteikumu izstrāde, tomēr atgādinājums, ka spēkā ir pagaidu sacensību noteikumi, un, rīkojot sacensības, galvenais – domāt par drošību.

Darbības vērtējums – apmierinoši.

1. Finašu pārskats par 2013. – 2014.g. – M. Vilciņa

Ir bijušas problēmas ar biedru naudas nomaksu un organizācijas ieņēmumiem – izdevumiem. Visām finanšu operācijām ir uzrādāmi oriģinālie čeki. Ir priekšlikums palielināt biedru naudu, lai nodrošinātu visas nepieciešamās finanšu operācijas.

Priekšlikumi: 30 eiro vai 50 eiro no kolektīva

Balsošana – 30 eiro „par” 10 balsis, 50 eiro „nav” balsis, atturas 1.

Nolemts – 2016.gada biedru nauda 30 EUR apjomā.

1. Revidenta – I. Liepiņas ziņojums.

Finanšu dokumenti kārtībā, visa nauda izmantota lietderīgi, būtu nepieciešams realizēt statūtu mērķus, tāpēc jāiesaistās dažādos projektos.

Netika ievērots minimālais valdes sapulču biežums, vajag mērķtiecīgāk sadalīt valdes locekļu pienākumus, un beidzot vienoties par sacensību noteikumiem.

1. Debates.

1) E. Jēkabsone jautā - kā rīkoties iestādēm, kas organizē sacensības ar komandu dalības maksām?

M. Vilciņa atbild - iesaka iekļaut tāmē kā ieņēmumus, kurus būtu saņēmuši, ja dalības maksa tiktu maksāta

2) I. Vaisjune jautā - par to, kā pareizi rīkoties, ja sacensības rīko 2 dažādu pašvaldību pārstāvji.

M. Vilciņa atbild - jānoslēdz pašvaldību sadarbības līgums, kurā nosaka, kā katra no pašvaldībām atbalsta sacensības.

3) I. Liepiņa – atgādina par RSP ralliju, kas notiks Garezeru tuvumā, netālu no dzelzceļa stacijas „Gauja” un apstiprina, ka notiks pārgājiens rudenī „Mana Latvija”.

4) Par biedru izslēgšanu, pamatojoties uz to, ka nav atbildes uz vēstulēm un vairāk kā 12 mēneši nav maksāta biedru nauda

Balsojums: Par Liepājas 3. pamatskolu – 10 „par”, 1 „atturas”.

 Par Lejasciema vidusskolu – 4 „par”, 0 „pret”, 5 „atturas”.

5) Notiek diskusijas par ierosinājumu LJSTF iestāties LAS ( Latvijas Alpīnistu savienībā), tas dotu mums iespēju piesaistīt valsts finansējumu kā oficiāli atzītas federācijas apakšnodaļai, jo LJSTF izglīto arī tos, kas vēlāk izvēlas kļūt par alpīnistiem.

Balsojums: „par” – 8, „pret” – 0, „atturas” - 3

Nolemts – Latvijas Jaunatnes sporta tūrisma federācijai iestāties Latvijas Alpīnisma savienībā.

 Nolemts – izslēgt no LJSTF biedriem Liepājas 3. pamatskolu.

 Nolemts - valdei līdz 2016.g. pabeigt nepadarītos darbus.

Aicinājums visiem pārstāvjiem domāt un ievadīt ( ņemot līdzi uz sapulcēm) arī jauniešus, lai tie gūtu priekšstatu par biedrības darbību.

Nākamā valdes sēde 9. aprīlī, plkst. 10.00 Rīgas pilsētas Pļavnieku ģimnāzijā.

 Sēdes vadītājs: M. Vilciņa

 Sēdes protokolists: I. Vaisjune